
Jautājums: 
Iepirkuma daļai Nr.3 Tehniskajā specifikācijā 13. punktā norādīts, ka darba veicējam - uzņēmumam jābūt reģistrētam enerrgoauditoru reģistrā. "Energoauditoru reģistrs" Latvijā neeksistē. Latvijā eksistē "Uzņēmumu energoauditoru reģistrs". Šajā reģistrā ir iekļauti uzņēmumi, kuri drīkst veikt uzņēmumu energoauditu. Uzņēmumu energoaudits ir pilnīgi cits pakalpojums (tas nav tiešā veidā saistīts ar ēku energosertifikāciju un ēku energoauditu veikšanu). Ēku energosertifikācija ir pakļauta Ēku energoefektivitātes likuma prasībām, bet uzņēmumu energoauditu regulē Energoefektivitātes likums. Līdz ar to šī iepirkuma ietvaros prasība par to, ka darba veicējam uzņēmumam ir jābūt reģistrētam energoauditoru reģistrā, ir nepamatota un būtu svītrojama no tehniskās specifikācijas. Latvijā ēku energosertifikāciju un energoauditu drīkst veikt tikai sertificēti neatkarīgi eksperti ēku energoefektivitātes jomā. Līdz ar to iepirkumā drīkst prasīt tikai, lai uzņēmumā, kurš veiks ēku energosertifikāciju būtu pieejami/strādātu šie sertificētie neatkarīgie eksperti ēku energoefektivitātes jomā.


Atbilde:
Pasūtītājs informē, ka tehniskās specifikācijas 13. punktā ir pieļauta kļūda, norādot prasību par uzņēmuma reģistrāciju energoauditoru reģistrā. Vēršam uzmanību, ka  iepirkuma nolikumā ir noteiktas kvalifikācijas prasības, tostarp prasības speciālistiem, kuri ir tiesīgi veikt paredzētos pakalpojumus.

Līdz ar to, sagatavojot piedāvājumu iepirkuma 3. daļai, lūdzam tehniskās specifikācijas 13. punktā noteikto prasību neņemt vērā un ievērot iepirkuma nolikuma 3.punktā un tā apakšpunktos noteiktās kvalifikācijas prasības.

	
